***KORAK VIŠE ZA POSAO U STRUCI***

**Prvi radni dan**

 Danas su naši dečki proveli prvi radni dan u firmama i radionicama, pa evo kratkog izvješća.

 Ivan Pranjić i Luka Krajnović su išli u sjedište firme *WISAG*, a potom svaki sa svojim majstorom na teren. Ivan je bio u Wiesbadenu, u kotlovnici veće stambeno-poslovne zgrade, radio je na zamjeni centifugalnih crpki u sustavu centralnog grijanja. Luka je u stambenoj zgradi radio na sanaciji curenja medija na brtvama crpki sustava centralnog grijanja.

 Filip Jurčević i David Topčić su s majstorima firme *PT Heizung-Sanitär & Rohrleitungsbau*  išli na teren, te su u stanovima u novogradnji ugrađivali vodovodne cijevi, slavine, ormariće za podno grijanje, i sl.

Josip Kljajić i Tomislav Kokavec su elektromehaničari, te su s majstorima firme *ICE-Electronics* u stambenoj kući postavljali elektro instalacije, prekidače, utičnice, spajali elektro ormar.

Domagoj Delić i Mihael Sekulić radili su u automehatroničarskoj radionici *Marka Anušića* na zamjeni elektropokretača na BMW M3, na zamjeni i montaži ljetnih/zimskih guma, i sl.

Tomislav Valić je u radionici *Diehlmann Kfz Gmbh* radio na zamjeni guma, kočionih pločica, te na nekoliko redovnih servisa automobila.

Matej Mirković je kod *Spendic Karosseriebau* mijenjao gume, prednje farove, te komplet auspuha.

Učenici su uglavnom zadovoljni s poslovima na koje su raspoređeni, radili su puno radno vrijeme (8 sati). Ne žele priznati da su se umorili, već ponosno čekaju novi radni dan.

U Frankfurtu, 28.10.2013.

Ivan Dadić

Antun Đurić